cyanic-selkie/wikianc huggingface dataset:
மிங் கல்லறைகள்
தற்போது, இந்த மிங் கல்லறைகள், உலக பாரம்பரியக் களம் என அறிவிக்கப்பட்ட "மிங், சிங் வம்சங்களின் பேரரசுக் கல்லறைகளின்" ஒரு கூறாக உள்ளன. மேற்குறித்த உலக பாரம்பரியக் களம் பெய்சிங்குக்கு அருகிலும், நான்சிங், ஏபெய், ஊபெய், லியாவோனிங் ஆகிய மாகாணங்களிலும் பரந்துள்ள கல்லறைகளை உள்ளடக்கியது.
அமைப்பு
மிங் வம்சத்துக் கல்லறைகளின் அமைவிடம் ஃபெங் சுயிக் கோட்பாடுகளின் அடிப்படையில் கவனமாகத் தெரிவு செய்யப்பட்டது. குறித்த கோட்பாடுகளின்படி வடக்கிலிருந்து வரக்கூடிய தீய ஆவிகளும், கேடு விளைவிக்கும் காற்றுக்களும் தவிர்க்கப்படல் வேண்டும். இதற்கு உகந்ததாக, பெய்சிங்குக்கு வடக்கில் இருந்த சுண்டு மலைகளின் அடிவாரத்தில் அமைந்த வளைவான பள்ளத்தாக்குப் பகுதியை இதற்காகத் தெரிவுசெய்தனர். ஃபெங் சுயிக்கு அமைவாக தூய்மையையும், அமைதியையும், கடும் நிறத்தோடுகூடிய மண், தெளிந்த நீர் என்பவற்றோடு பிற தேவைகளையும் தன்னகத்தே கொண்டு மலைகளால் சூழப்பட்ட 40 சதுர கிலோமீட்டர்கள் பரப்பளவுடைய இப்பகுதி, மிங் வம்சத்தின் இடுகாடு ஆனது. மூன்று வளைவுகளைக் கொண்ட செந்நிறம் பூசப்பட்ட நுழைவாயிலில் தொடங்கும் ஏழு கிலோமீட்டர் நீளமான வீதியே இத்தொகுதிக்கான அணுகுவழி ஆகும். இவ்வீதியின் இருமருங்கும் காவல் விலங்குகளினதும், அதிகாரிகளினதும் சிலைகள் உள்ளன.
மேற்கோள்கள்
பகுப்பு:சீனக் கல்லறைகள்
சாம்னா
சாம்னா (Saamana) என்பது மராத்திய மொழியில் செய்திகளை வெளியிடும் ஒரு நாளேடு ஆகும். இது மகாராஷ்ட்ரா மாநிலங்களைப் பற்றிய செய்திகளைப் பதிப்பிக்கிறது. இந்த செய்தித்தாள், 1988 ஆம் ஆண்டு ஜனவரி 23 அன்று  சிவ சேனா  கட்சியின் தலைவரான   பால் தாக்கரேவால் மும்பையில் தொடங்கப்பட்டது. சாம்னா நாளிதழின் இந்தி பதிப்பு 23 பிப்ரவரி 1993 ஆம் ஆண்டிலிருந்து இந்தியில் வெளியாகிறது. சிவ சேனா கட்சியின் அதிகாரப்பூர்வ பத்திரிகையாக, 1988 முதல், வெளியாகி வருகிறது.
சாம்னா' நாளிதழ் நிர்வாக ஆசிரியராக, மஹாராஷ்டிரா முதல்வர் உத்தவ் தாக்கரேயின் மனைவி ராஷ்மி தாக்கரே உள்ளார்
புற இணைப்புகள்
பகுப்பு:மகாராட்டிரத்தில் ஊடகம்
ஜி. ராமநாதன்
'''ஜி. ராமநாதன்''' (இறப்பு: 20 நவம்பர் 1963) தமிழ்த் திரைப்பட இசையமைப்பாளர். இசைமேதை என்றும், சங்கீதச் சக்கரவர்த்தி என்றும் அறியப்படுகிறார். சுருக்கமாக ஜிஆர் எனவும் வழங்கப்பட்டார். தமிழ்த் திரைப்பட உலகின் நட்சத்திர அந்தஸ்த்து பெற்ற எம். கே. தியாகராஜ பாகவதரின் திரைப்படங்கள், சேலத்தைச் சேர்ந்த மாடர்ன் தியேட்டர்ஸ் மற்றும் கோயம்புத்தூரின் சென்ட்ரல் ஸ்டுடியோஸ் போன்ற நிறுவனங்கள் தயாரித்த திரைப்படங்களுக்கு இசையமைத்ததன் மூலம் பெரிதும் அறியப்படுகிறார். 1950-களில் வெளிவந்த சிவாஜி கணேசன், எம். ஜி. இராமச்சந்திரன் போன்றோரின் பெரும்பாலான சிறந்த திரைப்படங்களுக்கு இவரே இசையமைத்தார் என்பது குறிப்பிடத்தக்கது.
பிறப்பு, ஆரம்ப கால வாழ்க்கை
ஜி. ராமநாதன் தமிழ்நாட்டில் திருச்சிக்கு அருகிலுள்ள பிச்சாண்டார்கோவில் எனும் ஊரில் பிராமணக் குடும்பத்தில் பிறந்தார். இவரது தந்தையார் கோபாலசாமி ஐயர் இந்திய இரயில்வேயில் துணை ஆய்வாளராக பணியாற்றினார். ராமநாதன் ஐந்தாம் வகுப்புவரை மட்டுமே படித்துள்ளார். 1942இல் திருமணம் முடித்த இவருக்கு இரண்டு மகன்கள், சத்ய சாயி பாபாவின் மேலுள்ள பக்தியினால் அவர்களுக்கு சாய், பாபா என்று பெயரிட்டார். தனது 18ஆவது வயதில் பாரத கான சபா என்கிற நாடகக் குழுவில் ஆர்மோனியம் வாசிப்பவராக சேர்ந்தார். அதன் பிறகு புகழ்பெற்ற வி. ஏ. செல்லப்பா நாடகக் குழுவில் ஆர்மோனியம் வாசிப்புடன் பின்ணணிப் பாடகராகவும் சேர்ந்தார். 1932இல் கல்கத்தாவில் தயாரிக்கப்பட்ட காலவரிசி என்கிற தமிழ்ப்படத்தில் முதன்முதலாக இசைக்கருவியை இசைத்தார்.
1938-ல் எம். கே. தியாகராஜ பாகவதர் தயாரித்த சத்தியசீலன் என்கிற படத்தில் இசையமைப்பாளராக அறிமுகமானார். ஆயிரம் தலை வாங்கிய அபூர்வ சிந்தாமணி என்கிற படத்தில் சன்னியாசி வேடத்தில் நடித்தார்.
திரைப்படத் துறைக்கான பங்களிப்புகள்
ஜி. ராமநாதன் முறையாக கர்நாடக இசை பயின்றதில்லை. ஆனாலும் கேட்டறிந்த கேள்வி ஞானத்தாலும், கர்நாடக இசையின் மீதிருந்த ஆர்வத்தாலுமே கற்றுக்கொண்டு இசையமைக்க ஆரம்பித்தார். இவர் இசையமைக்கத் தொடங்கிய 1940-களில் தமிழ்நாட்டில் திரைப்படத்தைப் போலவே நாடகங்களும் பிரபலமாயிருந்தன. ஆகையால் இரண்டையும் கையாளவேண்டியிருந்தது.
இவர் இசையமைத்த காலகட்டங்களில் கர்நாடக இசையை அடிப்படையாகக் கொண்டே திரையிசையும் இருந்தது. ஆனாலும், திரையிசை, கர்நாடக இசைக்கு சமமாக கருதப்படவோ, ஏற்றுக்கொள்ளப்படவோ இல்லை. இதைத் தவறு என நிருபிக்கும் வகையில் இருந்தது எம். கே. தியாகராஜரின் ஹரிதாஸ் திரைப்படத்தில் மன்மதலீலையை வென்றார் உண்டோ என்கிற பாடலுக்கு இவர் அமைத்த இசை. இவர் கருநாடக இசையை அடிப்படையாகக் கொண்டு உருவாக்கப்படும் இசையே நிலைத்திருக்கும் என்பதில் மிகுந்த நம்பிக்கை உடையவராயிருந்தார்; இதற்கேற்றார்போல இவர் இசையமைத்தப் பாடல்கள் பாதி கர்நாடக (Semi-Classic) இசையிலேயே இருந்தது.
ஜி. என். பாலசுப்பிரமணியம், எம். எல். வசந்தகுமாரி, மகாராஜபுரம் விஸ்வநாத ஐயர் போன்றோரின் குரல்களின் மீதும், இந்தி திரைப்பட இசையமைப்பாளர் நௌஷத்தின் இசை மீதும் ஒரு தனி விருப்பம் கொண்டிருந்தார். இவருடைய இசையில் பாடியதில் எஸ். வரலட்சுமி மற்றம் ஜிக்கி ஆகியோரின் குரல் இவருக்கு மிகவும் விருப்பமானது. எம். கே. தியாகராஜரின் குரலின் மீது மிகப்பெரிய விருப்பம் கொண்டிருந்தார்; மேலும், ஒரு பாடகரிடம் என்ன எதிர்பார்க்கிறோமோ அதை எம்கேடியால் தான் தரமுடியும் என்பார். ஜிஆர், அவரே ஒரு நல்லப் பாடகர், தன்னுடைய இசையில் பொன்முடி திரைப்படத்திலும், கே. வி. மகாதேவன் இசையில் வந்த அல்லி பெற்ற பிள்ளை ஆகிய படங்களிலும் பாடியுள்ளார். எப்பொழுதும் பாடகரின் முழுத்திறமையையும் வெளிக்கொண்டுவர முயற்சிப்பார். பாடகர் டி. எம். சௌந்தரராஜன், ஜிஆரின் இசையில் அவருக்குத் திருப்தி அளிக்கும் வகையில் ஒரு பாடகரால் பாடமுடியும் என்றால், அந்தப் பாடகர் வேறு எந்த இசையமைப்பாளரின் இசையிலும், உலகின் எந்த மூலையிலும் எளிதாக பாடலாம் என்று சொன்னார்.
தன்னுடைய இசையமைப்பின்போது பாடலை பதிவுசெய்யும் முன் பாடகர்கள் எப்படி பாட வேண்டும் என்பதையும் விளக்கிப் பாடிக் காட்டுவார். புதுயுகம் என்கிற திரைப்படத்தையும் தயாரித்துள்ளார். இவரின் கடைசி படம் தெய்வத்தின் தெய்வம். அருணகிரிநாதர் திரைப்படத்திற்கு இசையமைத்துக்கொண்டிருந்த போது மாரடைப்பால் இறந்தார். பிறகு இசையமைப்பாளர் டி. ஆர். பாப்பா அந்தப் படத்திற்கு இசையமைத்தார்.
வெளி இணைப்புகள்
பகுப்பு:தமிழ்த் திரைப்பட இசையமைப்பாளர்கள் பகுப்பு:1963 இறப்புகள் பகுப்பு:திருச்சி மாவட்ட நபர்கள் பகுப்பு:திருச்சிராப்பள்ளி இசைக்கலைஞர்கள்
பாணந்துறை பிரதேச செயலாளர் பிரிவு
பாணந்துறை பிரதேச செயலாளர் பிரிவு (Panadura Divisional Secretariat, පානදුර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மேல் மாகாணத்தில் உள்ள களுத்துறை மாவட்டத்தில் உள்ளது. இப்பிரிவு துணை நிர்வாக அலகுகளாக 72 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 181724 ஆகக் காணப்பட்டது.
ஒன்றாரியோ
ஒண்டாரியோ அல்லது ஒன்ராறியோ (Ontario) கிழக்கு-மத்திய கனடாவில் அமைந்துள்ள பத்து மாகாணங்களில் ஒன்றாகும். கனடாவின் மிக அதிக மக்கள் தொகை கொண்ட மாகாணம் இதுவாகும். மற்ற மாகாணங்களை விட மக்கள்தொகை வேறுபாட்டில், கிட்டத்தட்ட 40 சதவீதம் அதிக அளவு கனடிய மக்கள் தொகையை இம்மாகாணம் கனடாவிற்குப் பங்களிக்கிறது. பரப்பளவில் இரண்டாவது பெரிய மாகாணமாக விளங்கும் ஒண்டாரியோ வடமேற்கு நிலப்பகுதிகள் மற்றும் நூனவுட் ஆட்சிப்பகுதிகளும் பட்டியலில் சேர்க்கப்பட்டால் மொத்த பரப்பளவின் அடிப்படையில் நான்காவது இடத்தைப் பெறுகிறது. நாட்டின் தலைநகரமான ஒட்டாவா மற்றும் நாட்டில் அதிக மக்கள் தொகை கொண்ட நகரமான டொரண்டோ ஆகியன ஒண்டாரியோ மாகாணத்திலேயே உள்ளன.
ஒண்டாரியோவின் எல்லைகளாக மேற்கில் மானிட்டோபா மாகாணமும், வடக்கில் அட்சன் விரிகுடா மற்றும் யேம்சு விரிகுடாவும், கிழக்கு மற்றும் வடகிழக்கில் கியூபெக் மாகாணமும், வடக்கில் ஐக்கிய அமெரிக்க மாநிலங்களான மினசோட்டா, மிச்சிகன், ஒகையோ, பென்சில்வேனியா மற்றும் நியூ யோர்க் மாநிலம் முதலியனவும் உள்ளன. ஐக்கிய அமெரிக்காவுடனான ஒண்டாரியோவின் 2,700 கிமீ (1,678 மை) தொலைவுள்ள எல்லை பெரும்பாலும் உள்நில நீர்நிலைகளாலானது: மேற்கில் காடுகளின் ஏரி எனப்படும் லேக் ஆப் உட்சும், கிழக்கில் முதன்மையான ஆறுகளும் அமெரிக்கப் பேரேரிகள்/செயின்ட் லாரன்சு ஆற்று வடிநீர் அமைப்பும்  அமைந்துள்ளன. இந்த முதன்மை ஆறுகள் இரைய்னி ஆறு, பிஜியன் ஆறு, சுப்பீரியர் ஏரி, செயின்ட் மேரீசு ஆறு, ஊரான் ஏரி, செயின்ட் கிளையர் ஆறு, செயின்ட் கிளையர் ஏரி,  டெட்ரோயிட் ஆறு, ஈரீ ஏரி,  நயாகரா ஆறு, ஒண்டாரியோ ஏரி ஆகியனவாகும்;  ஒண்டாரியோவின் கிங்சுட்டன் முதல் கார்ன்வாலுக்கு சிறிதே கிழக்கில் கியூபெக் எல்லை வரை செயின் லாரன்சு ஆற்றோடு எல்லை அமைந்துள்ளது. இந்த எல்லையின் நிலப்பகுதி 1 km மட்டுமே ஆகும்; இவை மின்னசோட்டா எல்லையில் உள்ள ஐய்ட்டு ஆப் போர்ட்டேச் உள்ளிட்ட  நாவாய் செல் நிலப்பகுதிகளை அடக்கியவை.
ஒண்டாரியோ சிலநேரங்களில் கருத்துருக்களின்படி வடக்கு ஒண்டாரியோ எனவும் தெற்கு ஒண்டாரியோ எனவும் இரு வட்டாரங்களாகப் பிரிக்கப்படுகின்றன. பெரும்பான்மையான மக்கள்தொகையும் விளைவிற்குரிய நிலமும் தெற்கில் உள்ளது. மாறாக, வடக்கு ஒண்டாரியோவில் மக்களடர்த்தி குறைவாக உள்ளது; அடர்ந காடுகளையும் கடுமையான குளிர்காலத்தையும் கொண்டுள்ளது.
புவியியல்
220px|thumb|[[நயாகரா அருவி ]] ஒண்டாரியோ மாகாணத்தை மூன்று முதன்மையான புவியியல் வட்டாரங்களாகப் பிரிக்கலாம்:
மலைப்பாங்கான நிலப்பகுதிகள் இல்லாதபோதும் மேட்டுநிலங்கள் பெரும் பரப்பில் உள்ளன; குறிப்பாக வடமேற்கிலிருந்து தென்கிழக்காகச் செல்லும் கேனடியக் கேடயப் பகுதியில் காணலாம். மிகவும் உயரமான இடமாக இழ்சுபட்டினா முகடு உள்ளது; வடக்கு ஒண்டாரியோவிலுள்ள இதன் உயரம் கடல்மட்டத்திலிருந்து 693 m ஆகும். தெற்கில் டன்டால்க் மேட்டுநிலத்தில் நீலமலைகளில் 500 m உயரம் தாண்டப்படுகின்றது.
மாகாணத்தின் பெரும்பாலான தென்மேற்கு பகுதியில் கரோலினியக் காடுகள் மண்டலம் அமைந்துள்ளது. பேரேரி-செயின்ட் லாரன்சு பள்ளத்தாக்கில் கிழக்கு பேரேரி தாழ்நிலக் காடுகள் இருந்தன; இவை அழிக்கப்பட்டு வேளாண் நிலங்களாகவும் தொழிலகங்கள், குடியிருப்புப் பகுதிகளாகவும் மாற்றப்பட்டுள்ளன. ஒண்டாரியோவின் சிறப்புமிகு புவியியல் அடையாளமாக நயாகரா அருவி உள்ளது. அத்திலாந்திக்குப் பெருங்கடலிலிருந்து வடமேற்கிலுள்ள தண்டர் விரிகுடா வரை நீர்ப்போக்குவரத்துச் செல்ல செயின்ட் லாரன்சு கடல்வழி உதவுகின்றது. வடக்கு ஒண்டாரியோ மாகாணத்தின் நிலப்பரப்பில் ஏறத்தாழ 87 விழுக்காடு நிலப்பகுதியை அடக்கியுள்ளது; மாறாக தெற்கு ஒண்டாரியோவில 94 விழுக்காடு மக்கள் வாழ்கின்றனர்.
மக்கள் தொகையியல்
கனடாவின் 2011ஆம் ஆண்டின் மக்கள் தொகை கணக்கெடுப்பின் படி, 908,607.67 சதுர கிலோ மீட்டர் பரப்பளவு கொண்ட ஒன்றாரியோவின் மக்கள் தொகை 12,851,821 ஆகும். மக்கள் தொகை அடர்த்தி  ஆகவுள்ளது.
ஒன்றாரியோ மக்கள் தொகையில் ஆங்கிலேய கனடியர்கள் பெரும்பான்மையினராகவும், ஐரோப்பியக் கனடியர்கள் சிறுபான்மையினராகவும் உள்ளனர். மொத்த மக்கள் தொகையில் பிரெஞ்சு மொழி பேசும் கனடியர்கள் 5% உள்ளனர். ஒன்றாரியோ மக்களில் கரிபியன் தீவினர், லத்தீன் அமெரிக்கர்கள், ஆசிய மக்கள் மற்றும் ஆப்பிரிக்க மக்கள் அதிக அளவில் நகர்ப்புறங்களில் குடியேறியுள்ளனர்.
மொத்த மக்கள் தொகையில் 25.9% மக்கள் சிறுபான்னமையினராகவும், மண்னின் மைந்தர்களான பழங்குடி மக்கள் 2.4% அளவில் உள்ளனர். பிற மக்களை விட பழங்குடி மக்களின் மக்கள் தொகை வேகமாக உயர்ந்து வருகிறது.
சமயங்கள்
கத்தோலிக்க திருச்சபையினர் 31.4% ஆகவும்; கனடா ஒன்றிய திருச்சபையினர் 7.5% ஆகவும்; ஆங்கிலிக்கன் திருச்சபையினர் 6.1% ஆகவும்; எச்சமயத்தையும் சாராதவர்கள் 23.1% ஆக உள்ளனர்.
பெரும்பான்மையினர் பின்பற்றும் சமயங்கள், ஆண்டு 2011:
மொழிகள்
ஒன்றாரியோவின் முதன்மை மொழி ஆங்கிலம் ஆகும். இதுவே ஒன்றாரியோ மாகாணத்தின் அலுவல் மொழியாகும். ஆங்கில மொழி 70% மக்களால் பேசப்படுகிறது. ஒன்றாரியோவின் வடகிழக்கிலும், கிழக்கிலும் மற்றும் தெற்குப் பகுதியில் அடர்த்தியாக வாழும் மக்கள் பிரெஞ்சு மொழியை பேசுகின்றனர். ஒன்றாரியோவின் மொத்த மக்கள் தொகையில் 4% விழுக்காட்டினர் பிரஞ்சு மொழியை தாய் மொழியாகவும், மற்றும் 11% விழுக்காட்டினர் ஆங்கிலம் மற்றும் பிரஞ்சு மொழி என இரு மொழிகள் பேசுகின்றனர். மேலும் ஒன்றாரியோவில் குடியேறியவர்களால் அரபு, ஜெர்மானியம், ஒல்லாந்தியம், இத்தாலியம், எசுபானியம், போத்துகீயம், சீனம் இந்தி, குஜராத்தி, தமிழ் மற்றும் பஞ்சாபி ஆகிய மொழிகளும் பேசப்படுகிறது.
சாலைப் போக்குவரத்து
400 எண் வரிசைகள் கொண்ட நெடுஞ்சாலைகள், ஒன்றாரியோ ‎மாகாணத்தின் தென் பகுதியின் பிரபலமான சாலைகள் ஆகும். இவைகள் அருகில் உள்ள கனடாவின் மாகாணங்களையும், ஐக்கிய அமெரிக்காவின் பல எல்லைப்புற நகரங்களை இணைக்கிறது. ஒன்றாரியோவின் பிற மாகாண நெடுஞ்சாலைகள் மற்றும் பிற சாலைகள் ஒன்றாரியோ மாகாணப் பகுதிகளை இணைக்கிறது.
நீர் வழிப் போக்குவரத்து
மாகாணத்தின் தென் பகுதியையும், அட்லாண்டிக் பெருங்கடலையும் இணைக்கும் செயிண்ட் லாரன்சு கடல் நீர் போக்குவரத்து சரக்குக் கப்பல்கள், குறிப்பாக இரும்புக் கனிமங்களை துறைமுகங்களுக்கு கொண்டு செல்ல உதவுகிறது.
தொடருந்துகள்
பயணிகளைச் ஏற்றிச் செல்லும் தொடருந்துகள், தெற்கு ஒன்றாரியோவிலிருந்து, மேற்கின் பசிபிக் கடற்கரையில் உள்ள வான்கூவர் நகரம் வரை இணைக்கிறது. மேலும் கியூபெக், ஆமில்டன், ஒட்டாவா மற்றும் மொண்ட்ரியால் போன்ற நகரங்களை தொடருந்துகள் இணைக்கின்றன.
வானூர்தி போக்குவரத்து
ஒன்றாரியோ மாகாணத் தலைநகரான ரொறன்ரோவில் உள்ள ரொறன்ரோ பியர்சன் பன்னாட்டு வானூர்தி நிலையத்தை 2015ஆம் ஆண்டில் 41 மில்லியன் பயணிகள் பயன்படுத்தினர்.
ஒன்றாரியோ மாகாணத்தின் உள்ளூர் பயணத்திற்கு சிறு விமானச் சேவைகள் உள்ளது.
மேற்கோள்கள்
பகுப்பு:கனடிய மாகாணங்களும் ஆட்சி நிலப்பகுதிகளும்
செம்மாண்டாம்பாளையம் ஊராட்சி மாகாளியம்மன் கோயில்
செம்மாண்டாம்பாளையம் ஊராட்சி மாகாளியம்மன் கோயில் தமிழ்நாட்டில் கோயம்புத்தூர் மாவட்டம், செம்மாண்டாம்பாளையம் ஊராட்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் மாகாளியம்மன் சன்னதியும், கோட்டைகால் மாரியம்மன் உபசன்னதியும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது. மாசி மாதம் மஹாசிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கெரார்டு ஆன்சன்
கெரார்டு என்றீக்கு ஆர்மவுர் ஆன்சன் (Gerhard Henrik Armauer Hansen, 29 சூலை 1841 – 12 பிப்பிரவரி 1912) ஒரு நோர்வே மருத்துவர். இவர் தொழுநோயை உண்டாக்கும் மைக்கோபாக்டீரியம் இலெப்ரே என்னும் பாக்டீரியாவை 1873 இல் கண்டுபிடித்தார் என்பதற்காக நன்கு அறியப்படுபவர்.
வாழ்க்கை
ஆன்சன் நோர்வேயில் பெர்கன் என்னும் ஊரில் பிறந்தார், பின்னர் வேந்திய பெடரிக்குப் பல்கலைக்கழகத்தில் (இப்பொழுது இது ஓசுலோ பல்கலைக்கழகம் என அழைக்கப்பெறுகின்றது) மருத்துவப் படிப்புப் படித்து, 1866 இல் பட்டம் பெற்றார். பிறகு சிறிது காலம் உள்மனைப் பயிற்சியாளராக ஓசுலோவில் கிறித்தீனாவில் உள்ள தேசிய மருத்துவ மனையில் பயிற்சி பெற்றார். பின்னர். இலோஃபோட்டன் (Lofoten) என்னும் இடத்தில் மருத்துவராகப் பணியாற்றினார். 1868 இல் பெர்கனுக்குத் திரும்பி தானியல் கார்னேலியசு தானியல்சன் (Daniel Cornelius Danielssen) என்னும் தொழுநோய் வல்லுநரிடம் சேர்ந்து தொழுநோயைக் கூர்ந்து படித்தார்.
1879 இல் ஃகான் இந்த நோயுற்ற இழையங்களை ஆல்பர்ட்டு நைசர் (Albert Neisser) என்பாரிடம் கொடுத்து அவர் தக்கவாறு சாயமேற்றல் முறைகளின் படி சாயமேற்றி 1880 இந்தப் பாக்டீரியத்தின் கண்டுபிடிப்பை, தொழுநோயுண்டாக்கும் நுண்ணுயிரி என உறுதிப்படுத்தினார். இதன் பின் நைசருக்கும் ஆன்சனுக்கும் இடையே சிறு பிணக்கு இருந்தது; ஆன்சன் இந்தக் கோலுயிரியைக் (குச்சி போன்ற வடிவுடைய நுண்ணுயிரி) கண்டுபிடித்தார் என்றும், இதனைத் துல்லியமாக அடையாளப்படுத்திக் காட்டியவர் நைசர் என்றும் அறியப்படுகின்றது. ஆன்சனின் பங்கை நைசர் குறைத்து மதிப்பிட்டார் என்று கூறப்படுகின்றது. தனியான செயற்கையான வளர்ப்பூடகத்தில் நுண்ணுயிரி வாழ்கூட்டத்தை தரமுடியாது போனதால் ஃகானசனில் கண்டுபிடிப்பைக் குறைவாகக் கருதினார்கள்.
ஆன்சன் நோர்வேயில் தொழுநோய்க்கான மருத்துவராகத் தொடர்ந்தார், பெரும்பாலும் இவருடைய முயற்சிகளால் நோர்வேயில் 1877, 1885 ஆகிய ஆண்டுகளில் நிறைவேற்றப்பட்ட தொழுநோய் பற்றிய சட்டங்களால் அங்கே தொழுநோய் உற்றவர்களின் எண்ணிக்கை நிலையாகக் குறைந்துகொண்டே வந்தது. 1875 இல் நோர்வேயில் 1,800 தொழுநோய் உற்றவர்கள் இருந்தார்கள், ஆனால் இது 1901 இல் 575 பேராகக் குறைந்தது. இவருடைய மருத்துவப் பங்களிப்புகளை 1909 இல் பெர்கன் நகரில் நடந்த அனைத்துலக தொழுநோய் பேராயக் கூட்டத்தில் போற்றிப் பெருமை செய்யப்பட்டது.
ஆன்சன் 1860 இல் இருந்து சிபிலிசு நோயால் துன்புற்று கடைசியாக மாரடைப்பினால் இறந்தார்.
பெருமைகள்
பெர்கன் நகரில் மருத்துவக் கண்காட்சி ஆன்சனின் பெயரில் உள்ளது. இது தொழுநோய் அருங்காட்சியகம் என வழங்கப்பெருகின்றது. பெர்கன் பல்கலைக்கழகத்தில் இவர் பெயரால் ஆய்வுச்சாலை ஒன்று உள்ளது (Armauer Hansen Building).
செரூசலத்தில் 1950 இல் இருந்து தொழுநோயகம் (leprosarium) ஒன்று இவர் பெயரால் உள்ளது
அடிக்குறிப்புகளும் மேற்கோள்களும்
பகுப்பு:நோர்வே மருத்துவர்கள் பகுப்பு:தொழுநோய் வல்லுநர்கள் பகுப்பு:1841 பிறப்புகள் பகுப்பு:1912 இறப்புகள் பகுப்பு:நோய்ப்பரவலியலாளர்கள்
அதிகாரம் ஊராட்சி
அதிகாரம் ஊராட்சி (Athikaram Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொய்யூர் அய்யனார் கோயில்
பொய்யூர் அய்யனார் கோயில் தமிழ்நாட்டில் அரியலூர் மாவட்டம், பொய்யூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லாசா
பெயர்க் காரணம்
லாசா என்பதற்கு "கடவுளின் இடம்" என்பது நேரடிப் பொருளாகும். பழங்கால திபெத்திய ஆவணங்களும் கல்வெட்டுகளும் இந்த இடத்தை ராசா எனக் குறிப்பிடுகின்றன. இது நேரடியாக "ஆடுகளின் இடம்" என்ற பொருளையும்,  ராவே சா என்பதன் சுருக்கமாகக் கொண்டால் "சுவரால் வளைக்கப்பட்ட இடம்" என்ற பொருளையும் கொடுக்கிறது. இவை மார்போரி குன்றுகளில் வேந்திய குடியிருப்பினுள் அமைந்த வேட்டைக் களமாக இருந்திருக்கலாம் என்ற கருத்துக்கு துணை நிற்கின்றன. கி.பி 822ல் சீனாவிற்கும் திபெத்திற்கும் இடையிலான உடன்பாட்டில் லாசா என்ற பெயரே பதிவாகி உள்ளது.
வரைபடங்களும் வான்வழிப் படிமங்களும்
பகுப்பு:சீன நகரங்களும் ஊர்களும் பகுப்பு:திபெத்து
ஒற்றைத் தலைவலி
ஒற்றைத் தலைவலி (Migraine) என்பது உடல் உணர்வுகளில் ஏற்படும் மாற்றங்கள், தீவிரமான தலைவலி, குமட்டல் போன்ற அறிகுறிகளைக் கொண்ட நரம்பியல் தொடர்பான ஒரு நோய்க்குறி ஆகும். உடலியங்கியல் நோக்கில் பார்க்கும்போது, இந்த ஒற்றைத் தலைவலியானது ஆண்களைவிட பெண்களிலேயே அதிகம் ஏற்படும் ஓர் நரம்பியல் அசாதாரண நிலையாகும். குறிப்பிடத்தக்க ஒற்றைத் தலைவலியானது, தலையின் ஒருபக்கமாக ஏற்படும், துடிப்புடைய (pulsating), 4 தொடக்கம் 72 மணித்தியாலங்களுக்கு நீடித்திருக்கக் கூடிய கடுமையான தலைவலியால் அடையாளம் காணப்படுகின்றது. இதன் முக்கியமான அறிகுறிகளாக குமட்டல், வாந்தி, ஒளி, ஒலிக்கான சகிப்புத் தன்மை குறைவு என்பன இருக்கின்றன.
கிட்டத்தட்ட மூன்றில் ஒரு பங்கினருக்கு இந்த ஒற்றைத் தலைவலி ஏற்பட முன்னர் சில எச்சரிக்கை அறிகுறிகள் தென்பட ஆரம்பிக்கும். பார்வைப் புலத்தில் மாற்றங்கள் ஏற்படல் (உ.ம்: பிரகாசமான ஒளி, கறுப்புப் புள்ளிகள், "Z" வடிவங்கள் தெரிதல்), கழுத்து, தோள்மூட்டுப் பகுதியில் ஊசியால் குத்துவது போன்ற உணர்வு ஏற்படல், உடற் சமநிலை குழம்புதல், பேச்சில் தடுமாற்றம் ஏற்படல், மணம் நுகர முடியாமை போன்ற உணர்வு தொடர்பான மாற்றங்கள் என்பவையே பொதுவான அந்த எச்சரிக்கை அறிகுறிகளாக இருக்கின்றன. இவ்வகையான எச்சரிக்கை அறிகுறிகள் ஒற்றைத் தலைவலி ஏற்படுவதற்கு 15 நிமிடம் தொடக்கம் 1 மணித்தியாலம் முதல் ஏற்படலாம். இவ்வாறான ஒற்றைத் தலவலி ஏற்கப்பட்ட அல்லது மரபார்ந்த ஒற்றைத் தலைவலி (Classical migraine) எனவும், அப்படி பிரத்தியேகமான எச்சரிக்கை அறிகுறிகள் இல்லாமல் ஏற்படும் ஒற்றைத் தலைவலி பொதுவான ஒற்றைத் தலைவலி (Common Migraine) எனவும் அழைக்கப்படுகிறது. ஒற்றைத் தலைவலி ஏற்படும்போது ஒளி, ஒலிக்கு சகிப்புத்தன்மை குறைவதால். இதனால் அவதிப்படுபவர்கள் இருளான, அமைதியான நிலையில் இருக்க விரும்புவார்கள்.
ஒற்றைத் தலைவலிக்கான சரியான காரணம் அறியப்படாவிட்டாலும், மூளையில் செரோடோனின் மாறுபடுவதே பிரதான காரணமாக கருதப்படுகிறது. அத்துடன் பெண்களில் அகஞ்சுரக்கும் தொகுதியில் ஏற்படும் சமநிலை மாற்றங்களும் காரணமாகக் கருதப்படுகிறது.
= ஒற்றைத் தலைவலியைத் தூண்டும் காரணிகள் =
சூழலியற் காரணிகள்
= சிகிச்சை = ஒற்றைத் தலைவலியை பூரணமாக குணப்படுத்த முடியாது. ஆனால் மாத்திரைகள் மூலம் கட்டுப்படுத்த முடியும். ஆனால் அம் மாத்திரைகள் மருத்துவரின் ஆலோசனையுடன் பெறப்படல் வேண்டும்.
தலைவலி வராமல் தவிர்க்க சில நடைமுறைகளை செய்யலாம். ஒவ்வொருவருக்கும் ஒற்றைத் தலைவலியைத் தூண்டும் காரணிகள் வேறுபடும். அவற்றை இனங்கண்டு தவிர்த்தல் வேண்டும். எச்சரிக்கை அறிகுறிகள் முதலே ஏற்படுமாயின் அவற்றை இனக்கண்டு தகுந்த நடவடிக்கையை தாமதிக்காது எடுக்க வேண்டும்.
= அடிக்குறிப்புகள் =
பகுப்பு:நோய்கள்
பீர் பாஞ்சால் சுரங்க இருப்புப்பாதை
பீர் பாஞ்சால் சுரங்க இருப்புப்பாதை இந்தியாவின் ஜம்மு காஷ்மீர் மாநிலத்தில், இமயமலையின் பீர் பாஞ்சால் மலைத்தொடரை குடைந்து வடித்த இந்தியாவின் 11.2 கிலோ மீட்டர் நீளமான பீர்ப பாஞ்சால் தொடருந்து சுரங்க இருப்புப் பாதை, இராம்பன் மாவட்டத்தின் பனிஹால்  மற்றும் அனந்தநாக் மாவட்டத்தின் காசிகுண்ட் நகரத்திற்கு அருகே உள்ள ஹில்லார் ஷாகாபாத் ஊரையும்  இணைக்கிறது. ஜம்மு-பாரமுல்லா இருப்புப் பாதையின் ஓர் அங்கமாக பீர் பாஞ்சால் சுரங்க இருப்புப் பாதை நிறுவப்பட்டுள்ளது.
பீர் பாஞ்சால் சுரங்க இருப்புப்பாதை, இந்தியாவின் ஜம்மு காஷ்மீர் மாநிலத்தில், பனிஹால் நகரத்திலிருந்து 11.2 (7 மைல்) கிலோ மீட்டர் நிளத்திற்கு இமயமலையின் பீர் பாஞ்சால் மலைத் தொடரைத் குடைந்து அமைக்கப்பட்டது.
நீளம் மற்றும் உயரம்
கடல் மட்டத்திலிருந்து 1,760 மீட்டர் உயரத்தில் அமைந்த பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது. இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.
தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.
பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.
வெளி இணைப்புகள்
பகுப்பு:இந்தியாவில் போக்குவரத்து பகுப்பு:இந்திய இரயில்வே பகுப்பு:ஜம்மு காஷ்மீர் பகுப்பு:ஜம்மு
உலர்தாவரகங்களின் பட்டியல்
இங்கு கண்டங்களின் அடிப்படையில், உலர்தாவரகங்கள் (ஆங்கிலம்: "Herbarium" (ஒருமை) "herbaria" (பன்மை) )அட்டவணைப் படுத்தப்படுகின்றன. அவ்வாறு அட்டவணைப்படுத்தப்பட்ட பின்பு, ஒவ்வொரு உலர் தாவரகும் தன்னகத்தே கொண்டுள்ள, உலர் தாவரகத்தாளின் எண்ணிக்கைகளும், பிற அடிப்படைக் குறிப்புகளும் தரப்படுகின்றன. உலர்தாவரகத்தில் பல வகைகள் உண்டு. பெரும்பான்மையான உலர்தாவரகத்தாள் வெள்ளைநிறமாகவும், அதன் வலப்புறகீழ்பக்கத்தில் ஒட்டப்படும் தாவரம் பற்றிய வகைப்பாட்டியல் குறிப்புகளும், நிலபரவல் குறிப்பும், அம்மாதிரியை எடுத்துப் பாதுகாத்தவர் பெயரும் குறிக்கப்படுகிறது.
ஒரு பேரினத்தின் கீழ் வரும், ஒரே வகையான சிற்றினங்கள் அனைத்தும் ஒன்றாக தொகுக்கப்பட்டு, ஒரு பேரின அடைவிலேயே பாதுகாக்கப்படுகின்றன. பிறகு, அப்பேரினங்களின், குடும்ப அடைவில், அப்பேரினங்களுக்குரிய உலர்தாவரத்தாள்களுள்ள அடைவுகள் பேணப்படுகின்றன. உலர்தாவரகத்தாளில் ஒட்டப்படும் தாவரமாதிரிகள் நிறம் மாறி விடுவதால், சில உலர்தாவரகங்கள் நிறங்களையும் குறிப்பிட்டு, அதற்குரிய குறிப்புத்தாளைக் கோர்த்து வைத்திருக்கும் பழக்கத்தைப் பின்பற்றுகின்றன.
வெளிப்புற இணையங்கள்
பகுப்பு:தாவரவியல் பட்டியல்கள் பகுப்பு:உயிரியல் தொடர்பான பட்டியல்கள்
டாம் வில்கின்சன்
டாம் வில்கின்சன் (Tom Wilkinson) (பிறப்பு: 5 பிப்ரவரி 1948) ஒரு இங்கிலாந்து நாட்டுத் திரைப்பட நடிகர் ஆவார். இவர் மைக்கேல் கிளேட்டன், செல்மா, அன்பினிஷ்டு பிசினஸ், லிட்டில் பாய் போன்ற பல திரைப்படங்களில் நடித்துள்ளார்.
வெளி இணைப்புகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:தொலைக்காட்சி நடிகர்கள் பகுப்பு:இங்கிலாந்து நபர்கள் பகுப்பு:சிறந்த துணை நடிகருக்கான பாப்தா விருதை வென்றவர்கள்
கெர்டி கோரி
கெர்டி கோரி (Gerty Theresa Gori, ஆகஸ்ட் 15, 1896 - அக்டோபர் 26, 1957) அமெரிக்காவைச் சேர்ந்த மருத்துவர். இவர் மருத்துவத்திற்கான நோபல் பரிசு பெற்ற முதல் அமெரிக்கப் பெண்மணி.
ஆரம்ப கால வாழ்க்கை
கோரி, 1896ம் ஆண்டு ஆகஸ்ட் மாதம் 15ம் நாள் பிராகா நகரில் பிறந்தார். 1914ல் ஜெர்மன் சார்லஸ் பெர்னான்ட் பல்கலைக் கழகத்தில் மருத்துவப் படிப்பில் சேர்ந்தார். அங்கு கார்ல் பெர்டினான்ட் கோரி என்பவருடன் இணைந்து 1920ல் பட்டப்படிப்பை முடித்தார். பின், அவரையே திருமணம் செய்து கொண்டார். ஆரம்ப காலத்தில் குழந்தை மருத்துவராகப் பணியாற்றினார். முதலாம் உலகப் போரின் காரணமாக உணவுப் பற்றாக்குறை ஏற்பட்டு இருவரும் அமெரிக்காவில் குடியேறினார். மருத்துவத்துறையில் சாதிக்க வேண்டும் என்று முனைப்புடன் செயல்பட்டு ஆய்வுகளை மேற்கொண்டனார். ஆய்வுகளைத் தொடங்கிய போது அவரது கணவருக்கு மட்டுமே ஊதியம் வழங்கப்பட்டது. ஆயினும் கணவருக்குத் துணையாகக் தானும் அங்கேயே ஆய்வுப் பணியில் ஈடுப்பட்டார்.
கண்டுபிடிப்புகள்
தைராய்டு சுரப்பியின் செயல்பாடுகள் பற்றிய ஆராய்ச்சியில் நோய்வாய்ப்பட்டவரின் வெப்ப மாறுபாடுகளில் சோதனைகளை மேற்கொண்டு, இரத்தத்தில் ஏற்படும் மாற்றங்களைப் பற்றி கெர்டி வெளியிட்ட ஆய்வுக் கட்டுரை பெரிதாகப் பேசப்பட்டது. இதன் காரணமாக நியூயார்க்கிலுள்ள ராஸ்வெல் பார்க் புற்றுநோய் நிறுவனத்தில் இருவருக்கும் பணி செய்யும் வாய்ப்பும், 1928ல் அமெரிக்கக் குடியுரிமையும் கிடைத்தது. தொடர்ந்து ஆய்வில் ஈடுபட்டு 50 க்கும் மேற்பட்ட  ஆய்வுக் கட்டுரைகளை வெளியிட்டுப் புகழ்பெற்றனர். பதினொரு கட்டுரைகளை கெர்ட்டி தனித்து வெளியிட்டார். 1929ல் அவர்கள் வெளியிட்ட கோரி சுழற்சி (இலாக்டிக் அமிலச் சுழற்சி எனவும் அறியப்படுகிறது) குறித்தக் கட்டுரை புகழ்பெற்றது. மனித உடலில் வேதி மாற்றங்கள் நடைபெற்று சர்க்கரை மூலக் கூறுகள் எவ்வாறு கிளைக்கோசன் மற்றும் தசை திசுக்களில் இலாக்டிக் அமிலமாக மாறுகிறது என்ற சிக்கலான வேதிவினையை விவரிக்கும் 'கோரி சுழற்சி'க்காக, 1947 ஆம் ஆண்டு மருத்துவத்திற்கான நோபல் பரிசை கோரி தம்பதியினர் இணைந்து  பெற்றனர்.
சமத்துவமின்மை
ராஸ்வெல் நிறுவனத்தைவிட்டு அவர்கள் வெளியேறியதும் பல்வேறு பல்கலைக்கழகங்கள் கார்லுக்கு வேலை தர தயாராயிருந்தனர். ஆனால் கெர்ட்டியை அவர்கள் மறுத்தனர். ஒருமுறை பல்கலைக்கழக நேர்முகம் ஒன்றில் 'திருமணமான தம்பதி' இணைந்து வேலை செய்வது மிகவும் வேதனையான செயல் என்று கெர்ட்டி இதைக் குறிப்பிட்டார். 1931ல் வாஷிங்டன் பல்கலைக்கழகத்தின் மருத்துவப் பள்ளியில் ஆய்வாளராகப் பணியாற்ற கார்லுக்கு வாய்ப்பு கிடைத்தது. கணவருக்கு இணையான அனுபவம் இருந்தும் கெர்ட்டி பத்தில் ஒரு பங்கு ஊதியத்தில் ஆய்வுப்பணி உதவியாளராகத்தான் சேர்த்து கொள்ளப்பட்டார். தன் தொடர் முயற்சியால் 1943ல் உயிர்வேதியல் ஆய்வுக் கூடத்தின் உதவிப் பேராசிரியராக நியமிக்கப்பட்டார். பின், 1946ல் பேராசிரியராகப் பொறுப்பை ஏற்றார்.
இறப்பு
பெண் என்ற பாகுபாட்டைத் தவிர்த்து தனது அயராத உழைப்பால் மருத்துவத் துறையில் தொடர்ந்து பாடுபட்ட கெர்ட்டி தெரோசா கோரி 1957 ஆம் ஆண்டு அக்டோபர் மாதம் 26 ஆம் நாள் மரணமடைந்தார்.
உசாத்துணை
பகுப்பு:புகழ்பெற்ற பெண்கள் பகுப்பு:1896 பிறப்புகள் பகுப்பு:1957 இறப்புகள் பகுப்பு:மருத்துவர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:அமெரிக்க உயிர்வேதியியலாளர்கள் பகுப்பு:பெண் உயிர்வேதியியலாளர்கள் பகுப்பு:பெண் வேதியியலாளர்கள் பகுப்பு:நோபல் பரிசு பெற்ற பெண்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
பண்டாரம் (யாழ்ப்பாணம்)
பண்டாரம் என்பது யாழ்ப்பாண சாதிக்கட்டமைப்பில் பிராமணர், வெள்ளாளர் ஆகியோருக்கு அடுத்த படியாகவும் ஆலய தொண்டுகள் வழிபாடுகளில் பிரமாணருக்கு நிகராகவும் கட்டியமைக்கப்பட்டு வந்த ஒரு சாதிக்கட்டுமானம் இதுவாகும்.
பழனிப் பண்டாரம்
பழனி முருகன் கோயிலில் இவர்கள் குறிப்பிடத்தக்க அளவில் இந்தப் பணியில் ஈடுபட்டுள்ளனர். முருகனை பழனிப் பண்டாரம் என்றழைப்பதுண்டு.
வெக்காளியம்மன் கோவில் பண்டாரங்கள்
திருச்சியில் உள்ள அருள்மிகு வெக்காளியம்மன் கோவிலில் பண்டாரங்கள் அம்மனுக்கு பூசைபணிகளை சிறப்பாக செய்து வருகிறார்கள்.
இவற்றையும் காணவும்
பகுப்பு:சாதிகள்
சிவிபிசி இயந்திரம்
அறிமுகம்
எதிர்காலத்தில் பயன்படாத, இந்த ரூபாய் நோட்டுகளை, மிகவும் பாதுகாப்பாகவும், வேகமாகவும் பிரிக்கும், இந்த எந்திர முறையை 2003 ஆம் ஆண்டு, அப்பொழுது இந்திய ரிசர்வ் வங்கி ஆளுநராக இருந்த, பிமல் சலன்(Dr. Bimal Jalan) அறிமுகப்படுத்தினார். இவர் சனவரி 1999 ஆம் ஆண்டு, இந்திய ரிசர்வ் வங்கியில், 'சிறந்தநோட்டுக் கொள்கை'யினை அறிவித்தார்.( Clean Note Policy  of RBI.) அதன் அடிப்படையில், இந்த எந்திரம், துணை ஆளுநராக இருந்த வேப்ப காமேசம் (Vepa Kamesam) தலைமையில் முதற்கட்டமாக 22 வங்கிகளில் நிறுவப்பட்டன. .
செயற்பாடு
ஒரு சிவிபிசி இயந்திரமானாது, ஒரு மணி நேரத்தில் 60 ஆயிரம் நோட்டுகளை பிரிக்க முடியும். அப்பொழுது கள்ள நோட்டை தனியாகவும், நல்ல நோட்டைத் தனியாகவும் விரைவில் கண்டறிந்து பிரித்து கொடுக்கும் திறன் கொண்டது ஆகும். அத்துடன் மறுசுழற்சிக்கு பயன்படும், பயன்படாத நோட்டுகளையும் தனித்தனியாகக் கண்டறியும் திறனுடையது. அப்பொழுது பயன்படாத உரூபாய் நோட்டுகளை, சிறு, சிறு துண்டுகளாக வெட்டி தனியாக தந்து விடும். அத்துடன் பயன்படும் நோட்டுகளை, மறு சுழற்சிக்கு ஏற்றவாறு தயார் செய்து தரும் திறன் கொண்டதாகும்.
மறுசுழற்சி பொருட்கள்
100px| காகிதக் கழிவு|வலது|thumb thumb|காகிதப் பொருட்கள்|60px|வலது
இந்த மறுசுழற்சி நோட்டுகள், சுற்றுப்புறச் சூழலை கெடுக்கா வண்ணம், காகிதக்கூழாக மாற்றப்படுகின்றன. பின்னர்,அதிலிருந்து அலுவலகப் பயன்பாட்டுப் பொருட்கள் தயாரிக்கப்பட பயன்படுத்தப்படுகின்றன. குப்பைத்தொட்டிகள், மேசைமீது வைக்கப்படும் காகிதங்கள் காற்றில் பறக்காதபடி, அதன்மீது வைக்கப்படும் காகிதக்கல், எழுதுகோல்கள் வைக்கப்பயன்படும் சிறுகுவளைகள் போன்றவை சில மறுசுழற்சிக்கான எடுத்துக்காட்டுகள் ஆகும்.
வெளியிணைப்புகள்
பகுப்பு:இந்திய ரிசர்வ் வங்கி
மேகதூது நடவடிக்கை
மேகதூது நடவடிக்கை (Operation Meghdoot), பாகிஸ்தான் ஆக்கிரமிப்பில் இருந்த சியாச்சின் கொடுமுடியைக் கைப்பற்ற, 13 ஏப்ரல் 1984 அன்று இந்திய இராணுவத்தால் எடுக்கப்பட்ட இராணுவ நடவடிக்கை ஆகும். இந்நடவடிக்கை சியாச்சின் பிணக்கின் ஒரு பகுதியாகும். இந்நடவடிக்கையால் காரகோரம் மலைத்தொடரில் 6400 m உயரத்தில் உள்ள சியாச்சின் கொடுமுடி கைப்பற்றப்பட்டு இந்தியாவின் லடாக் பிரதேசத்துடன் இணைக்கப்பட்டது.
பசுமைத் தாயகம்
பசுமைத் தாயகம் என்பது இந்தியாவின் சுற்றுச்சூழலியல் மற்றும் சமூகநலச் செயல்பாடுகளில் ஈடுபடும் ஒரு தன்னார்வ, அரசு சார்பற்ற அமைப்பு ஆகும். இது பாட்டாளி மக்கள் கட்சியின் சுற்றுச்சூழல் பிரிவாகச் செயல்படுகிறது. அதன் அதிகார எல்லை தமிழ்நாடு, பாண்டிச்சேரி, ஆந்திரப் பிரதேசம், கேரளா மற்றும் கர்நாடகாஆகிய மாநிலங்களை உள்ளடக்கியது. இவ்வமைப்பு ஐக்கிய நாடுகள் சபையின் சிறப்பு ஆலோசனை நிலையைப் பெற்றுள்ளது.
வரலாறு
மருத்துவர் ச.இராமதாசால் 1995 நவம்பர் 20 ஆம் தேதி பொது அறக்கட்டளையாக பசுமைத் தாயகம் பதிவுசெய்யப்பட்டது. இந்த இயக்கத்தினைத் தற்போது அன்புமணி ராமதாஸ் தலைமையேற்று வழிநடத்துகிறார். ஐக்கிய நாடுகள் பொருளாதார மற்றும் சமூக சபை (ECOSOC), ஐ.நா. 2013 ஆம் ஆண்டின் ஐக்கிய நாடுகளின் மனித உரிமைகள் கவுன்சில் பொது விவாதத்துடனான விசேட ஆலோசனைக் கோரிக்கை மாநாட்டில் பசுமைத் தாயகத்தின் சார்பாக அன்புமணி கலந்து கொண்டு, சிறப்பு ஆலோசகர் என்ற அங்கீகாரம் பெற்றுத் தந்தார். பசுமை தயாகம் இன்று ஐக்கிய நாடுகளின் மனித உரிமைகள் கவுன்சிலில் தமிழ்நாட்டில் உள்ள தனி உறுப்பினராக இருப்பதற்கு அங்கீகாரம் பெற்றிருக்கிறது. சுற்றுச்சூழல் சீர்குலைவுகளை எதிர்ப்பு, மனித உரிமை மீறல்கள் எதிர்ப்பு, போதைப்பொருள் எதிர்ப்பு நடவடிக்கை எனப் பல செயல்பாடுகளை இவ்வமைப்பு முன்னெடுக்கிறது.
பின்வரும் நிகழ்வுகளில் அமைப்பு பங்கேற்றது: 2005 ஆம் ஆண்டில், ஐக்கிய நாடுகள் சபையுடன் விசேட ஆலோசனை வழங்கப்பட்டது. இதன் விளைவாக, அக்டோபர் 30, 2015 அன்று, மனித உரிமைகளுக்கான ஐக்கிய நாடுகள் மன்றத்தில் இலங்கை தமிழர்களுக்கு ஆதரவாக பசுமை தாயகம் அறக்கட்டளையின் மூலம் அன்புமணியால் தெரிவிக்க முடிந்தது.
இலக்கு
சுற்றுச்சூழல் மற்றும் சுற்றுச்சூழல் ரீதியாக நிலையான வளர்ச்சிக்கு பசுமை தாயகம் முதன்மையாக செயல்படுகிறது.
சுற்றுச்சூழல் விழிப்புணர்வு ஊக்குவிப்பு.
மேற்கோள்கள்
பகுப்பு:சூழலியல் அமைப்புகள் பகுப்பு:இந்தியாவில் உள்ள அரசு சார்பற்ற அமைப்புகள்
எம். சுந்தர்தாஸ்
'''எம். சுந்தர்தாஸ்' (M. Sundardas'') என்பவர் ஓர் தமிழக அரசியல்வாதி ஆவார். இவர் தமிழ்நாடு சட்டமன்ற தேர்தலில் போட்டியிட்டு மூன்று முறை சட்டமன்ற உறுப்பினராக தேர்ந்தெடுக்கப்பட்டார். இவர் 1984, 1989 மற்றும் 1991ஆம் ஆண்டுகளில்  நடைபெற்ற தமிழ்நாடு சட்டமன்றத் தேர்தலில் , இந்திய தேசிய காங்கிரசு வேட்பாளராக விளவங்கோடு தொகுதியிலிருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார்.
போண்டிபக்
போன்டிபக் ( Bontebok ) என்பது தென்னாப்பிரிக்கா, லெசோத்தோ, நமீபியாவில் காணப்படும் ஒரு மறிமான் ஆகும். இது இரண்டு துணையினங்களைக் கொண்டுள்ளது.
விளக்கம்
இடது|thumb| போண்டிபக்கின் தலை போண்டிபக் ஒரு உயரமான, நடுத்தர அளவிலான மறிமானாகும். இவை பொதுவாக நின்ற நிலையில் தோள் வரை 80 முதல் 100 செமீ (31 முதல் 39 அங்குலம்) உயரம் கொண்டவை. மேலும் தலை மற்றும் உடலுடன் 120 முதல் 210 செமீ (47 முதல் 83 அங்குலம்) நீளம் வரை இருக்கும். வால் 30 முதல் 60 செமீ (12 முதல் 24 அங்குலம்) நீளம் வரை இருக்கும். உடல் நிறை 50 முதல் 155 கிலோ (110 முதல் 342 பவுண்டுகள்) வரை இருக்கும். ஆண் மான்கள் சற்று பெரியவை மற்றும் பெண் மான்களை விட கனமானவை. போண்டிபக் உடலில் சாக்லேட் பழுப்பு நிறத்தில் பளபளப்பான உரோமங்கள் இருக்கும். நெற்றியின் உச்சியில் இருந்து மூக்கிற்கு கீழ்வரை ஒரு நீண்ட வெள்ளை நிறப் பட்டை உள்ளது. வாலின் துவக்கத்தில் இருந்து பின் புறம் தொடைவரையிலும், அடிவயிறு கால்களின் உட்புறம் முதலியவற்றிலும் வெள்ளை நிற உரோமங்கள் வளர்ந்திருக்கும். போண்டிபக்கின் கொம்புகளில் வளையங்களைக் கொண்டிருக்கும். இவற்றில் இரு பாலினத்திற்கும் கொம்புகள் காணப்படுகின்றன. அவை அரை மீட்டர் நீளத்தை எட்டும்.
வாழ்விடம்
போண்டிபக் தென்னாப்பிரிகாவின் ஹைவெல்டில் வாழ்கின்றன. அங்கு இவை குட்டையான புற்களை உண்கிறன. பகலின் வெப்பத்தின் போது இவை ஓய்வெடுக்கின்றன என்றாலும், இவை பகலாடிகள் ஆகும். மந்தைகளில் ஆண் மான்களை மட்டுமே கொண்டதாகவோ அல்லது பெண் மான்களை மட்டுமே கொண்டதாகவோ, அல்லது கலப்பு விலங்குகளைக் கொண்டவையாகவோ உள்ளன. thumb| ஃபைன்போசில் குட்டியுடன் போண்டிபக்
நடத்தை
இடது|thumb| சண்டையிடும் போண்டிபக்குகள் இந்த மான்களில் முதிர்ந்த ஆண் மான்கள் தங்களுக்கு சொந்தமாக ஒரு பிரதேசத்தை உருவாக்கிக் கொள்கின்றது. மற்ற ஆண் மான்கள் தன் பிரதேசத்திற்கும் வந்தால் சிலசமயம் அவற்றுடன் சண்டையிடுகின்றன.
பாதுகாப்பு
போண்டிபக் மான்கள் தங்கள் பயிர்களை அழிப்பதால் விவசாயிகளால் தீங்குயிராக கருதி பெருமளவில் சுட்டுக் கொல்லப்பட்டன. இதனால் 20 ஆம் நூற்றாண்டின் முற்பகுதியில் இவற்றின் எண்ணிக்கை வெறும் 17 என்ற அளவில் குறைந்துவிட்டது. டச்சு விவசாயியான அலெக்சாண்டர் வான் டெர் பிஜ்ல் என்பவர் எஞ்சியுள்ள மான்களை வேலியிடப்பட்ட தன் வயலில் அடைத்து பாதுகாத்தார். 1931 ஆம் ஆண்டில், 17 மான்கள் கொண்ட இந்த மந்தையானது போன்டெபோக் தேசிய பூங்காவிற்கு மாற்றப்பட்டது. இது இந்த உயிரினத்தைப் பாதுகாக்கும் நோக்கத்திற்காக நிறுவப்பட்டது. 1961 ஆம் ஆண்டில் போண்டிபக்குகளின் தேவைகளுக்கு ஏற்றவாறு பூங்கா மாற்றப்பட்ட நேரத்தில், மந்தை 61 மான்களாக கூடி இருந்தது. இன்று, இவற்றின் எண்ணிக்கை 2,500 முதல் 3,000 வரை இருக்கும் என்று மதிப்பிடப்பட்டுள்ளது. இவை அனைத்தும் அந்த 17 மான்கள் கொண்ட மந்தையின் வழித்தோன்றல்களாகும்.
போண்டிபக் மான்கள் அவற்றின் இயற்கையான வாழ்விடத்தில் அழிந்துவிட்டாலும், அவற்றின் எண்ணிக்கை அதிகரித்துள்ளன. இப்போது இவை மிக ஏராளமாக ஆர்வமாக வளர்க்கப்படுகின்றன. ஏனெனில் இவை வேட்டையாடுபவர்களுக்கான பிரபலமான இங்களாக பராமரிக்கபடுகின்றன.
கலாச்சாரத்தில்
போண்டிபக் மானானது மேற்கு கேப் மாகாண விலங்காக உள்ளது.
குறிப்புகள்
பகுப்பு:தென்னாப்பிரிக்காவின் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:மறிமான்கள் பகுப்பு:தெற்கு ஆப்பிரிக்கப் பாலூட்டிகள்
ரே சார்ல்ஸ்
ரே சார்ல்ஸ் ராபின்சன், இசைப்பெயர் ரே சார்ல்ஸ், (பிறப்பு செப்டம்பர் 23, 1930, இறப்பு ஜூன் 10, 2004) ஒரு புகழ்பெற்ற அமெரிக்க இசைக்கலைஞரும் பாடகரும் ஆவார். ஆர்&பி என்ற ஆப்பிரிக்க அமெரிக்க இசை வகையில் முன் முதல்வரிசைப் பாடகர்களில் ஒருவராவார். மேற்குலக நாட்டுப்புற இசை (Country music), பாப் இசை ஆகிய இசை வகைகள் இவருடைய இசையாக்கங்களால் தாக்கம் பெற்றன..
ஆல்பெனி, ஜோர்ஜியாவில் பிறந்த ரே சார்ல்ஸ் சிறுவராக இருக்கும்பொழுது தன் கண் பார்வையை இழந்தார். 1951ல் முதல் பாடலை எழுதிப் பாடினார். 1953ல் அட்லான்டிக் ரெக்கர்ட்ஸ் நிறுவனத்தில் சேர்ந்து அடுத்த 15 ஆண்டுகளாக இவர் இயற்றிப் பாடிய பாடல்களை, அமெரிக்க மக்கள் வெகுவாகக் கேட்டு இன்புற்றதால், இவர் பெரும் புகழுக்கு உரியவரானார்.
"ஜோர்ஜியா ஆன் மை மைண்ட்" (Georgia On My Mind), "ஐவ் காட் அ வுமன்" (I've Got A Woman) ஆகியவை இவரின் மிக புகழ்பெற்ற பாடல்களின் சில.
பகுப்பு:1930 பிறப்புகள் பகுப்பு:ஆபிரிக்க அமெரிக்க இசை கலைஞர்கள் பகுப்பு:2004 இறப்புகள்
இந்திய மதச்சார்பற்ற முன்னணி
இந்திய மதச்சார்பற்ற முன்னணி (Indian Secular Front) என்பது மேற்கு வங்க அரசியல் கட்சியாகும். இது மேற்கு வங்காள அரசியல்வாதி அப்பாஸ் சித்திக்யால் ஹூக்ளி மாவட்டத்தில் தோற்றுவிக்கப்பட்டது.
வரலாறு
இந்த கட்சி 2021 மேற்கு வங்க சட்டமன்ற தேர்தலுக்கு முன்னர் அகில இந்திய திரிணாமுல் காங்கிரசு மற்றும் பாரதிய ஜனதா கட்சிக்கு எதிராக இடது முன்னணி மற்றும் இந்திய தேசிய காங்கிரசு தலைமையிலான சஞ்சுக்தா மோர்ச்சா அல்லது மஹாஜோத் கட்சி கூட்டணியில் இணைந்து செயல்பட்டது. இக்கட்சி 2021 மேற்கு வங்க சட்டமன்றத் தேர்தலில் 38 இடங்களில் போட்டியிட்டு 1 இடத்தில் வெற்றி பெற்றது. பீகாரைச் சார்ந்த ராஷ்டிரிய மதச்சார்பற்ற மஜ்லிஸ் கட்சியின் சின்னத்தில் இக்கட்சி இத்தேர்தலில் போட்டியிட்டது. 2021 தேர்தலுக்குப் பின்னர், மேற்கு வங்க மாநில காங்கிரசு தலைவர் ஆதிர் ரஞ்சன் சௌத்திரி, இந்திய மதச்சார்பற்ற முன்னணியுடனான கூட்டணியை முறிந்ததாக அறிவித்தார்.
தேர்தல் செயல்பாடு
இந்திய மதச்சார்பற்ற முன்னணி இந்திய கம்யூனிஸ்ட் கட்சி (மார்க்சிஸ்ட்) மற்றும் இந்திய தேசிய காங்கிரசுடன் சஞ்சுக்தா மோர்ச்சா என்ற கூட்டணியில் கூட்டணியில் இணைந்து 2021 மேற்கு வங்கத் தேர்தலைச் சந்தித்தது.
மேற்கோள்கள்
பகுப்பு:மேற்கு வங்காள அரசியல் பகுப்பு:இந்திய அரசியல் கட்சிகள்
செலஸ்டியா
செலஸ்டியா (Celestia) என்பது கிறிஸ் லாரல் என்பவரால் உருவாக்கப்பட்ட முப்பரிமாண வானியல் செய் நிரலாகும். இது பயனர்களை தோற்ற மெய்ம்மை மூலமாக பிரபஞ்சத்தில் பயணிப்பது போன்ற உணர்வினை ஏற்படுத்துகிறது. ஓப்பன் ஜிஎல்லைப் பயன்படுத்தி பொருட்களைத் தோன்றச் செய்கிறது.
இது குனு பொது பொது உரிமத்தின் கீழ் வெளியிடப்பட்ட இலவச மற்றும் திறந்த மூல மென்பொருள் ஆகும். இது அமிகா ஓஎஸ்4,லினக்சு, மேக் ஓஎஸ், மைக்ரோசாப்ட் விண்டோசு, ஐஓஎஸ், மற்றும் ஆண்ட்ராய்டு போன்ற தளங்களில் கிடைக்கிறது.
செலஸ்டியாவின் பதிப்புகளை மேம்படுத்துவது 2013 இல் நிறுத்தப்பட்டது. 2011 இல் இதன் இறுதி பதிப்பு வெளியிடப்பட்டது. இதன் மேம்பாட்டுக் குழுவினர் Celestia.sci எனும் அண்டவியல் காட்சிப்படுத்தல் வேலையில் ஈடுபட்டனர். 2016 இன் பிற்பகுதியில், மீண்டும் இதனை மேம்படுத்தும் பணிகள் தொடங்கின. 2020 ஆம் ஆண்டு நிலவரப்படி, பதிப்பு 1.7.0 இன் பீட்டா சோதனை உருவாக்கங்கள் கிடைக்கின்றன, மேலும் இதன் வழுகளைக் களைந்து 1.6.2. எனும் பதிப்பு வெளியிடப்பட்டது.
இதனை கட்டற்ற மென்பொருள் வலைத்தளங்களிலிருந்து பதிவிறக்கம் செய்ய இயலும். 2001 மற்றும் மே 2017 க்கு இடையில், முன்னாள் மத்திய விநியோக தளமான சோர்சு ஃபோர்கி இந்த மென்பொருள் சுமார் 12 மில்லியன் முறை பதிவிறக்கம் செய்யப்பட்டதாகக் கூறியது.
செயல்பாடுகள்
இடது|thumb| செலஸ்டியாவில் வழக்கமான டி.எஸ்.ஓ கணக்கெடுப்பு செலஸ்டியா 118,322 நட்சத்திரங்களின் ஐரோப்பிய விண்மீனாய்வுச் செயற்கைக் கோள் பட்டியலையும் காட்டுகிறது. கதிரவ மறைப்பு ,நிலவு மறைப்பு ,சுற்று வட்டப் பாதைகள் ,கோள் (உள்ளிட்ட புறக்கோள் ,) குறுங்கோள், இயற்கைத் துணைக்கோள், சிறுகோள், வால்வெள்ளி, செயற்கைக்கோள்கள், மற்றும் விண்கலம். போன்றவற்றைக் காட்ட செலஸ்டியா VSOP87 எனும் கோட்பாட்டினைப் பயன்படுத்துகிறது.
வெளி இணைப்புகள்
பகுப்பு:பல்லியக்குதள கட்டற்ற மென்பொருட்கள் பகுப்பு:இலவச கல்வி மென்பொருள்
வஸ்தோக் ஏரி
வஸ்தோக் ஏரி (Lake Vostok, Озеро Восток, "கிழக்கு ஏரி") என்பது அண்டார்க்டிக்காவின் மேற்பரப்புக்குக் கிட்டவாக கண்டுபிடிக்கப்பட்டுள்ள 140 இற்கும் அதிகமான பனியாற்றடி ஏரிகளில் மிகப் பெரியதாகும். இதன் மேலுள்ள பனி கிட்டத்தட்ட 400,000 ஆண்டுகளாக இருந்தாலும், ஏரியில் உள்ள நீர் 15 முதல் 25 மில்லியன் ஆண்டுகளாகத் தனிமைப்படுத்தப்பட்டிருக்கலாம் எனக் கருதப்படுகிறது.
வஸ்தோக் ஏரி கிழக்கு அண்டார்க்டிக் பனிக்கட்டிப் படலத்தில் தெற்குக் குளிர் முனையில் உருசியாவின் வஸ்தோக் நிலையத்தின் கீழே அமைந்துள்ளது. இந்த நன்னீர் ஏரியின் மேற்பரப்பு பனிக்கட்டி மேற்பரப்பின் கீழே கிட்டத்தட்ட 4,000 மீட்டர்கள் (கடல் மட்டத்திற்குக் கீழே கிட்டத்தட்ட 500 மீ) ஆழத்தில் உள்ளது.
உருசியாவின் ஆய்வாளர் குழு ஒன்று 2012 பெப்ரவரி 5 ஆம் நாள் பனி மேற்பரப்பைத் துளைத்து 3,768 மீ (12,400 அடி) நீள பனித்துளையை உருவாக்கி, வஸ்தோக் ஏரியின் மேற்பரப்பை எட்டியுள்ளதாக அறிவித்துள்ளனர். வஸ்தோக் ஏரியின் நன்னீரின் மாதிரிகளை 2012 ஆம் ஆண்டின் இறுதியில் அண்டார்க்டிக் கோடைக் காலம் ஆரம்பத்திலேயே சேகரிக்க முடியும் என நம்பப்படுகிறது. அதே வேளையில், ஏரியில் இருந்து நன்னீர் மாதிரிகளைச் சேகரிக்க தானியங்கி ஒன்றைக் கீழே அனுப்பவும் உருசியர்கள் தீர்மானித்துள்ளார்கள். பனிக்கட்டியின் கீழே உள்ள சூழ்மண்டலம் பல மில்லியன் ஆண்டுகளாக தனிமைப் படுத்தப்பட்டிருப்பதால் ஏரியின் நீர்ப்பகுதியில் வழக்கத்திற்கு மாறான உயிரினங்கள் அங்கு வாழலாம் எனவும் நம்பப்படுகிறது.
வெளி இணைப்புகள்
பகுப்பு:அண்டார்க்டிக்கா பகுப்பு:ஏரிகள் பகுப்பு:உருசியாவின் புவியியல்
எம்மா கோல்ட்மன்
எம்மா கோல்ட்மன் (Emma Goldman - ஜூன் 27, 1869 – மே 14, 1940) அவரது அரசியல் செயற்பாடுகள், பேச்சு, எழுத்து என்பவற்றுக்காக அறியப்பட்ட ஒரு அரசின்மைவாதி ஆவார். இவரது ஆதரவாளர்கள் இவரை "சுதந்திரமான சிந்தனை"களைக் கொண்ட ஒரு போராளி என்றும், எதிர்ப்பாளர்கள் இவரை அரசியல் நோக்கங்களுக்காகக் கொலைகளையும் வன்முறைப் புரட்சிகளையும் தூண்டிவிடுபவர் என்றும் கூறினர்.
பிறப்பு, ஆரம்ப வாழ்க்கை
இவர் அக்காலத்து ரஷ்யப் பேரரசின் ஒரு பகுதியாக இருந்த லித்துவேனியாவின் கௌனாஸ் (Kaunas) என்னும் இடத்தில், ஒரு மரபுவாத யூதக் குடும்பத்தில் பிறந்தார். இவருக்கும் இவரது தந்தையாருக்கும் இடையேயான தொடர்பு வன்முறை சார்ந்ததாக இருந்தது. கொனிக்ஸ்பர்க்கில் இவர் பள்ளிக்குச் சென்று கல்வி கற்றாலும், குடும்பம் சென் பீட்டர்ஸ்பர்க்குக்கு இடம் பெயர்ந்தபோது இவர் படிப்பைத் தொடரத் தந்தை இடமளிக்கவில்லை. எனினும் எம்மா தீவிரமாக வாசித்து அக்காலத்து அரசியல் நிலைமைகள் பற்றிய தனது அறிவை வளர்த்துக் கொண்டார்.இவருக்குப் பதினாறு வயதாக இருந்தபோது, தனது சகோதரியான ஹெலனாவுடன் அமெரிக்காவுக்குச் சென்ற எம்மா அங்கே நியூ யார்க்கில் உள்ள ரோச்செஸ்டரில் குடியேறினார். 1887ல் திருமணமாகிச் சிறிது காலம் வாழ்ந்த அவர் கணவனுடன் மணமுறிவு செய்துவிட்டு நியூ யார்க் நகரத்துக்குச் சென்றார்.
அரசியல் வாழ்க்கை
அரசின்மைவாதத்தால் ஈர்க்கப்பட்ட எம்மா, ஜொஹான் மோஸ்ட் என்பவரின் தூண்டுதலால் மேடைப் பேச்சுக்களில் ஈடுபட்டார். சிறந்த விரிவுரையாளரான இவர் ஆயிரக் கணக்கானவர்களைத் தன்பால் ஈர்த்தார். அரசின்மைவாதியும், எழுத்தளருமான அலெக்சாண்டர் பேர்க்மன், எம்மாவின் காதலரானார். இவருடன் வாழ்க்கை முழுவதும் நெருக்கமான தொடர்புகளைப் பேணி வந்ததுடன் நல்ல தோழராகவும் விளங்கினார். தமது கொள்கைகளுக்கான ஒரு பிரசார உத்தியாக ஹென்றி கிளே ஃபிரிக் என்பவரைக் கொல்வதற்கு இருவரும் திட்டமிட்டனர். இம் முயற்சியிலிருந்து பிரிக் உயிர் தப்பினாலும், பேர்க்மனுக்கு 22 ஆண்டுகள் சிறைத் தண்டனை கிடைத்தது. தொடர்ந்து வந்த ஆண்டுகளில், கலகங்களைத் தூண்டியமை, குடும்பக் கட்டுப்பாடு தொடர்பான பிரசுரங்களை வழங்கியது போன்ற குற்றங்களுக்காகப் பல தடவைகள் சிறை சென்றார். 1906 ஆம் ஆண்டில் கோல்ட்மன் "புவித் தாய்" (Mother Earth) என்னும் அரசின்மைவாதச் சஞ்சிகை ஒன்றை நிறுவினார்.
1917 ஆம் ஆண்டில் கட்டாயப் படைத்துறைச் சேவையில் மக்கள் இணைவதைத் தடுக்க முயன்றமைக்காக கோல்ட்மனுக்கும், பேர்க்மனுக்கும் இரண்டு ஆண்டுகள் சிறைத் தண்டனை கிடைத்தது. இவர்கள் விடுதலை அடைந்ததும், இவர்களும் மேலும் பல நூற்றுக் கணக்கானோரும் கைது செய்யப்பட்டு ரஷ்யாவுக்கு நாடு கடத்தப்பட்டனர். தொடக்கத்தில் போல்ஷ்விக் புரட்சிக்கு ஆதரவாக இருந்த இவர், விரைவிலேயே சோவியத் அரசின் வன்முறைகளையும், சுதந்திரமான குரல்களை நசுக்குவதையும் கண்டித்துக் குரல் கொடுத்தார். 1923 ஆம் ஆண்டில் தனது பட்டறிவுகள் பற்றிய ரஷ்யாவில் எனது Disillusionment (My Disillusionment in Russia) என்னும் நூலை எழுதினார். இங்கிலாந்து, கனடா, பிரான்ஸ் ஆகிய நாடுகளில் வாழ்ந்தபோது "எனது வாழ்க்கையை வாழ்தல்" (Living My Life) என்னும் தனது தன்வரலாற்று நூலை எழுதினார். ஸ்பெயினில் நடந்த உள்நாட்டுப் போரில் கலந்து கொள்வதற்காக எம்மா அங்கு சென்றார்.
இறப்பு
1940 மே 14 ஆம் தேதி இவர் டொரான்டோவில் காலமானார்.
மேற்கோள்கள்
பகுப்பு:1869 பிறப்புகள் பகுப்பு:1940 இறப்புகள் பகுப்பு:அரசின்மைவாதிகள் பகுப்பு:வரலாற்றில் பெண்கள் பகுப்பு:பெண் அரசியல்வாதிகள் பகுப்பு:பெண்ணியவாதிகள் பகுப்பு:அமெரிக்க இறைமறுப்பாளர்கள் பகுப்பு:அமெரிக்கப் பெண் எழுத்தாளர்கள்
அரரியா மண்டலம்
அரரியா மண்டலம், பீகாரின் அரரியா மாவட்டத்தின் உட்பிரிவாகும்.
ஆட்சி
இது பீகாரின் சட்டமன்றத்திற்கு அரரியா சட்டமன்றத் தொகுதியிலும், இந்திய பாராளுமன்றத்திற்கு அரரியா மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:அரரியா மாவட்டம்
தொட்டஉப்பனூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பெஞ்சமின் ரசு
பெஞ்சமின் ரசு (Benjamin Rush சனவரி 4, 1746- ஏப்பிரல் 19 1843) என்பவர் ஐக்கிய அமெரிக்காவின் கர்த்தாக்களில் ஒருவர். பிலடெல்பியாவைச் சேர்ந்த இவர் மருத்துவராகவும், அரசியல்வாதியாகவும், சீர்திருத்தியாகவும், மனித நேயச் செயல்கள் புரிந்தவராகவும், கல்வியாளராகவும் மதிக்கப்படுபவர் ஆவார். டிக்கன்சன் கல்லூரியைத் தொடங்கியவர். கான்டினென்டல் காங்கிரசில் இருந்து அமெரிக்க விடுதலைச் சாற்றுரையில் கையெழுத்து இட்டவர். பென்சில்வேனியா பல்கலைக் கழகத்தில் வேதியல் பேராசிரியராகவும் மருத்துவராகவும் இருந்தார்.
மேற்கோள்
பகுப்பு:அமெரிக்க அரசியல்வாதிகள் பகுப்பு:1746 பிறப்புகள் பகுப்பு:1813 இறப்புகள் பகுப்பு:பிரின்ஸ்டன் பல்கலைக்கழக முன்னாள் மாணவர்கள் பகுப்பு:எடின்பரோ பல்கலைக்கழக முன்னாள் மாணவர்கள்
திக்ரி
திக்ரி (Tigri) இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி திக்ரி நகரின் மக்கள்தொகை 44,895 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 62% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 70% நபர்கள் ஆண்கள் மற்றும் 51% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:தில்லி சுற்றுப் பகுதிகள் பகுப்பு:தெற்கு தில்லி மாவட்டம்
பகுப்பு:தெற்கு தில்லி மாவட்டத்திலுள்ள ஊர்களும் நகரங்களும்
தி கிரேட்டஸ்ட் லவ்
தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 30 ஜூலை 2014ஆம் ஆண்டு முதல் 1 ஜூலை 2014ஆம் ஆண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.
விருதுகள் மற்றும் பரிந்துரைகள்
இந்த தொடர் 2011 மற்றும் 2012ஆம் ஆண்டு 26 விருதுகளின் பிரிவில் பரிந்துரை செய்யப்பட்டு 13 விருதுகளை வென்றுள்ளது என்பது குறிப்பிடத்தக்கது.
வெளி இணைப்புகள்
பகுப்பு:முன்குவா ஒலிபரப்பு கார்ப்பரேஷன் தொலைக்காட்சி நிகழ்ச்சிகள்‎ பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:2011 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎ பகுப்பு:தென் கொரிய காதல் நகைச்சுவை தொலைக்காட்சி தொடர்கள் பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள் பகுப்பு:2011 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள் பகுப்பு:புதுயுகம் தொலைக்காட்சி நாடகங்கள்‎
புலி கும்ரி
புலி கும்ரி (Puli Khumri, Persian:پل خمری) என்பது வட ஆப்கானித்தான் இல் உள்ள ஒரு நகரமாகும். இது பாக்லான் மாகாணத்தின் தலைநகரமும் ஆகும். 2002 இன் மதிப்பீட்டின் படி இந்நகரத்தின் மக்கள் தொகை 60,000 ஆகும். இந்நகரத்தில் முக்கியமாக பேசப்படும் மொழி பாரசீக மொழி ஆகும். மற்றும் தாஜிக்ஸே பெரும்பான்மை இனக்குழு ஆகும். 2015 இன் மதிப்பீட்டின்படி இந்நகரத்தின் மக்கள் தொகை 221,274 ஆகும். இது 6 மாவட்டங்களையும் மொத்த பரப்பளவாக 3,752 ஏக்கர் நிலத்தையும் கொண்டுள்ளது. இந்நகரத்தின் மொத்த The total number of dwellings in this city are 24,586.
மேற்கோள்கள்
பகுப்பு:ஆப்கானித்தான் நகரங்கள்
இரேச்சல் கோரீ
இரேச்சல் கோரீ (Rachel Corrie) (ஏப்பிரல் 10, 1979 – மார்ச்சு 16, 2003) ஓர் அமெரிக்க அமைதிக்காக உரிமைப்போராட்டம் நடத்திய ஆர்வலர் ; இவர் அனைத்துலக ஒற்றுமை இயக்கம் (International Solidarity Movement) என்னும் அமைதிசார் நிறுவனத்தின் உறுப்பினராகவும் இருந்தார். அமெரிக்காவின் வடமேற்கே அமைந்த வாசிங்டன் மாநிலத்தில் உள்ள ஒலிம்பியா என்னும் ஊரில் பிறந்த இவர் இசுரேலில் காசா நிலப்பகுதியில் இசுரேலியப் தற்காப்புப் படையினர் பாலத்தீன மக்களின் வீடுகளை இடித்துத்தள்ளும் நடவடிக்கையை எதிர்க்கும் முகமாக அங்கிருந்த அனைத்துலக ஒற்றுமை இயக்கத்தினருடன் சேர்ந்து இயங்கிய பொழுது, அங்கே இடித்துத் தள்ளிக்கொண்டிருந்த அரண்காப்பு இடிப்புந்தின் கீழ் நசுக்கப்பட்டு இறந்தார். அப்பொழுது இவருக்கு அகவை 23. இவர் இடிப்புந்தின் கீழ் நசுக்கப்பட்டு இறந்ததை ஓர் தன்னேர்ச்சி (எதிர்பாரத நேர்ச்சி) என்று இசுரேலிய அறமன்ற நடுவர்கள் தீர்ப்பளித்தனர்) . அண்மையில் கோரீயின் குடும்பத்துக்கு இழப்பீடு தரவும் இசுரேல் நடுவர்கள் மறுத்துள்ளனர்
வெளியிணைப்புகள்
பகுப்பு:மனித உரிமைச் செயற்பாட்டாளர்கள் பகுப்பு:பாலத்தீன உரிமைப் போராட்டம் பகுப்பு:1979 பிறப்புகள் பகுப்பு:2003 இறப்புகள்
ஜோசப் ஆபிரகாம்
ஜோசப் கணபதிப்ளாக்கல் ஆபிரகாம் (ജോസഫ് ജി. അബ്രഹാം) (பிறப்பு 11 செப்டம்பர் 1981) கேரள மாநிலத்தைச் சேர்ந்த ஓர் இந்திய தடகள வீரர். இவர் தற்போது 400 மீட்டர் தடையோட்டத்தில் தேசிய சாதனையான 49.51 வினாடிகளை 26 ஆகத்து 2007 இல் ஒசாகோவில் நடந்த உலக தடகள சாதனைப் போட்டிகளில் ஏற்படுத்தியவர். இவ்வருடம் குவாங்சோவில் நடந்த நடந்த ஆசிய விளையாட்டுப் போட்டிகளில் 400 மீ தடையோட்டத்தில் தங்கப் பதக்கம் வென்று சாதனை புரிந்துள்ளார்.
மேற்கோள்கள்
பகுப்பு:கேரள ஓட்டப்பந்தய வீரர்கள்‎ பகுப்பு:இந்தியத் தடைதாண்டல் ஓட்ட வீரர்கள் பகுப்பு:கோட்டயம் மாவட்ட நபர்கள் பகுப்பு:1981 பிறப்புகள் பகுப்பு:வாழும் நபர்கள்
ஆனைமலையான்பட்டி ஊராட்சி
ஆனைமலையான்பட்டி ஊராட்சி (Anaimalaiyanpatti Gram Panchayat), தமிழ்நாட்டின் தேனி மாவட்டத்தில் உள்ள உத்தமபாளையம் வட்டாரத்தில் அமைந்துள்ளது. இந்த ஊராட்சி, கம்பம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போதிசத்துவர்
thumb|250px|right|ஆகாஷகர்ப போதிசத்துவரின் சிலை